Campo Gasífero Incahuasi tuqit ch’axwapxi
Incahuasi khusu uma phuch’uta pä Departamentos Santa Cruz ukhamaraki Chuquisaca markanakax ch’axwapxi. Purap markanakaw uka phuch’ut khusu uma apsutanakatx qullqi jalaqtanakax markanakaparu puriñapa mayipxi. Ukampis nayrir urunakanaw mayni kamachi phuqhayirix sawayana, Santa Cruz markaruw uka tuqit qullqi jalaqtanakax puriñapa sasina; ukhamakipanx Chuquisaca Departamento tuqinkirinakax qhurumpi thuqtasiña amtawayapxi, ukhamana uka Incahuasi khusu uma phuch’uta arsusiñataki.
Jichhax Chuquisaca markankirinakax unxtasiwinakampiw chikañchasipxi ukhamarakiw thakhinaksa sit’antawayapxi. Jani ukhamaskañapatakix marka irpirinakax amtawayapxiwa askichawi thaqhaña. Ukataw marka irpirinakax Chuquisaca markankirinakampi tantachasiwayapxi ukanx pusi amuyunaka marka irpirinakax qhananchawayapxi. Uka pusi amtawinakankiwa: mimarax kuntix Tribunal Constitucional sawayana uka purap markanakax phuqhapxañapa, kamachinakax qurpanakat sipanx janiw wakiskirikiti sawayapxiwa, qurpanakax uñakipatañapa amuyapxi, ukatx Muyupampa phuch’ux irnaqayatañapa amtapxi.
Jichhax ukanakatx Chuquisaca markan irpirinakapax sawaypaxiwa, uñakipataniwa kamsapchiniya markachirinakax, ukañkamax unxtasiwinakampi chikañchasiskañaki amtawayapxi.
ayr_Latn ayr_Latn ayr_Latn ayr_Latn